《吴徐知院题意一堂》
宋代·吴势卿

几载辛勤有此堂，芝峰直面丽谯傍。
千章山木朝烟合，百尺楼阴夜月凉。
物我本於仁上一，居诸偏向静中长。
衰年烛武知何用，空有忧时两鬓霜。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。